
2


[image: CD COLOR 2016 ]
Parlamentul României
Camera Deputaţilor

	[bookmark: _Hlk146027811]Comisia pentru muncă şi
protecţie socială
	Comisia pentru buget, finanţe şi bănci
	Comisia pentru industrii şi servicii

	Nr. 4c-9/1154
	Nr. 4c-2/249
	Nr. 4c-3/552



[bookmark: _Hlk146027827]
Bucureşti, 2 aprilie 2024

PLx 646/2023 

Către
BIROUL PERMANENT AL CAMEREI DEPUTAŢILOR



[bookmark: _Hlk146030669]Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr.30/2023 pentru stabilirea unor măsuri bugetare privind utilizarea contribuţiei de solidaritate instituită prin Ordonanţa de urgenţă a Guvernului nr.186/2022 privind unele măsuri de punere în aplicare a Regulamentului (UE) 2022/1.854 al Consiliului din 6 octombrie 2022 privind o intervenţie de urgenţă pentru abordarea problemei preţurilor ridicate la energie, trimis Comisiei pentru muncă şi protecţie socială, Comisiei pentru buget, finanţe şi bănci şi Comisiei pentru industrii şi servicii pentru examinare pe fond, cu adresa nr. PLx 646/2023 din 23 octombrie 2023.


	PREŞEDINTE,
Adrian Solomon
	PREŞEDINTE,
Bogdan–Iulian Huţucă


	PREŞEDINTE,
Sándor Bende

PLx 646/2023 

	
RAPORT COMUN
[bookmark: _Hlk146028541]asupra proiectului de Lege privind aprobarea Ordonanţei Guvernului nr.30/2023 pentru stabilirea unor măsuri bugetare privind utilizarea contribuţiei de solidaritate instituită prin Ordonanţa de urgenţă a Guvernului nr.186/2022 privind unele măsuri de punere în aplicare a Regulamentului (UE) 2022/1.854 al Consiliului din 6 octombrie 2022 privind o intervenţie de urgenţă pentru abordarea problemei preţurilor ridicate la energie


În temeiul art.95 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială, Comisia pentru buget, finanţe şi bănci şi Comisia pentru industrii şi servicii au fost sesizate, prin adresa nr. PLx 646/2023 din 23 octombrie 2023, cu dezbaterea pe fond, a proiectului de Lege privind aprobarea Ordonanţei Guvernului nr.30/2023 pentru stabilirea unor măsuri bugetare privind utilizarea contribuţiei de solidaritate instituită prin Ordonanţa de urgenţă a Guvernului nr.186/2022 privind unele măsuri de punere în aplicare a Regulamentului (UE) 2022/1.854 al Consiliului din 6 octombrie 2022 privind o intervenţie de urgenţă pentru abordarea problemei preţurilor ridicate la energie.

Proiectul de lege are ca obiect de reglementare aprobarea Ordonanţei Guvernului nr.30/2023 prin care sunt stabilite măsuri bugetare privind utilizarea contribuţiei de solidaritate instituită prin Ordonanţa de urgenţă a Guvernului nr.186/2022, constând, în principal, în instituirea unei excepţii de la prevederile art.6 alin.(2) şi (3) din ordonanţă, în sensul ca sumele corespunzătoare contribuţiei de solidaritate colectate în anul 2023, în contul prevăzut la art.7 alin.(2) să se utilizeze pentru alimentarea contului prevăzut la art.15 alin.(6) din Ordonanţa de urgenţă a Guvernului nr.27/2022, şi anume, contul „Fondul pentru Tranziţie Energetică”, în scopul asigurării sumelor necesare plăţii compensărilor acordate furnizorilor de energie electrică şi gaze naturale.

Proiectul de lege a fost adoptat de Senat, în calitate de primă Cameră sesizată, în şedinţa din 18 octombrie 2023.

La întocmirea prezentului raport comun, cele trei comisii au avut în vedere: 
· avizul favorabil al Consiliului Legislativ (nr.798/09.08.2023)
· avizul favorabil al Consiliului Economic şi Social (nr.5638/09.08.2023)
· avizul favorabil al Comisiei pentru politică economică, reformă şi privatizare (nr. 4c-1/574/25.03.2024).

În conformitate cu prevederile Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate. 

La şedinţa Comisiei pentru industrii şi servicii din data de 26 februarie 2024, au participat deputaţii conform propriei liste de prezenţă. 
[bookmark: _Hlk146096738]În urma dezbaterilor şi a opiniilor exprimate, membrii comisiei au hotărât, cu majoritate de voturi, aprobarea proiectului de lege în forma adoptată de Senat.

La şedinţa Comisiei pentru buget, finanţe şi bănci din data de 11 martie 2024, au participat deputaţii conform propriei liste de prezenţă. 
În urma dezbaterilor şi a opiniilor exprimate, membrii comisiei au hotărât, cu majoritate de voturi, adoptarea proiectului de lege în forma adoptată de Senat.
La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare, din partea Ministerului Energiei, dl Pavel-Casian Nițulescu – Secretar de Stat și d-na Florentina Ioan – consilier superior.

La şedinţa Comisiei pentru muncă şi protecţie socială din data de 26 martie 2024 au participat deputaţii conform propriei liste de prezenţă. 
În urma dezbaterilor şi a opiniilor exprimate, membrii comisiei au hotărât, cu majoritate de voturi (3 abțineri), aprobarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare, dl Marius Ilie Stanciu – Secretar de Stat în cadrul Ministerului Muncii și Solidarității Sociale.

În raport cu obiectul şi conţinutul său, proiectul de lege face parte din categoria legilor ordinare.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare.

În consecință, în urma finalizării dezbaterilor asupra proiectului de lege şi a documentelor conexe, membrii celor trei comisii au hotărât să transmită plenului Camerei Deputaţilor prezentul raport comun, prin care propun adoptarea proiectului de lege în forma adoptată de Senat.




	PREŞEDINTE,
Adrian Solomon
	PREŞEDINTE,
Bogdan-Iulian Huţucă


	PREŞEDINTE,
Sándor Bende







	SECRETAR,
Dan-Constantin Şlincu







	SECRETAR,
Iulius-Marian Firczak
 
	SECRETAR,
Denisa-Elena Neagu


	Întocmit,

Şef birou Lidia Vlădescu
Consilier parlamentar
Sorina Szabo

	

Şef serviciu Giorgiana Ene
Consilier parlamentar
Alexandra Pelea
	

Şef birou Cristina Neicu
Consilier parlamentar
Alexandra Zorilă

